

Hola a tots i totes.

Comencem aquest **tercer trimestre** d’una manera molt diferent i especial. Tothom a casa.

Per anar treballant, utilitzarem el *mail*, que ja teniu creat. A aquest *mail* us enviarem les feines que anireu fent. L’heu d’anar mirant! Tot el que us enviem per correu electrònic també ho posarem al web de l’escola que haureu d’anar consultant: <https://agora.xtec.cat/ceip-joan-coret/>

**El primer** que heu de fer és veure un vídeo que ha gravat el Xavi per fer les carpetes de cada matèria a la vostra carpeta del Drive.

Hem fet un **calendari setmanal**, perquè tingueu clar què fareu cada dia. Us enviarem les feines i les haureu de posar al vostre Drive, a la carpeta que correspongui.

Teniu de temps màxim **una setmana** per fer les diferents activitats i posar-les a la seva carpeta. Us posem un exemple: si el dijous 17 teniu una feina de català, doncs com a màxim ha d’estar feta i penjada a la seva carpeta el dijous 24.

Qualsevol dubte que tingueu no dubteu a preguntar-ho a través del *mail* i us resoldrem els dubtes.

Molts ànims! Esperem veure’ns aviat.

Una abraçada.

Equip de mestres de Cicle Superior.